GiliGold/VAD_KnessetCorpus huggingface dataset:
מיכל וונש: אני רק רוצה מהבחינה של השואלים כל הזמן, צריך להבין את המצב הנפשי של אנשים שממתינים שם, הם כבר יודעים שהם ברשימה של 2015, עכשיו נניח שהתקבלה ההחלטה והשתנו הקריטריונים - - -
דוד ביטן: איזה רשימה, של ה-7,000?
מיכל וונש: עכשיו אנחנו מחפשים 2,000.
דוד ביטן: אין רשימה של 2,000.
מיכל וונש: אני מבינה, אבל יש רשימה של 7,000, מי שפונה אלינו כל הזמן, וזה עם מצוקה נפשית: באיזה רשימה אני נמצא ואם הייתי ברשימה של ה-7,000.
מיכל וונש: עכשיו, אם יש שקיפות לגבי הרשימה הזאת, אם יש שקיפות ויש קריטריונים חדשים שנקבעו בהחלטת הממשלה - - -
דוד ביטן: לא, את לא היית פה, מה לעשות.
מיכל וונש: אני מתנצלת.
דוד ביטן: נגוסה העלה איזה שהיא בעיה שקשורה לפרסום הרשימה.
דוד ביטן: אני לא חוקר ואני לא משטרה ואני לא זה – מה זה?
מיכל וונש: מה הבעיה?
דוד ביטן: לא, אני לא יכול להגיד אותה.
דוד ביטן: אני לא יודע אם היא נכונה, אז אני לא אבוא ואגיד את זה פה לפרוטוקול.
דוד ביטן: ביקשתי ממנהלת הוועדה שתדאג לקשר בין נציגי רשות האוכלוסין, שאמונים על זה, ובין נגוסה, הנושא יועבר לבדיקה של משרד המשפטים והם צריכים לקבל החלטה אם לפרסם את הרשימה או לא.
מיכל וונש: ויעדכנו את הוועדה?
דוד ביטן: אנחנו נעדכן אתכם ברגע שנראה כשהם מתחילים שיש בזה ממש.
דוד ביטן: אנחנו לא יכולים לקבל מידע כזה ולא להתייחס אליו ולכן אני מעכב כרגע את הנושא הזה של פרסום הרשימה עד שתיגמר הבדיקה הזאת.
דוד ביטן: זה עניין של שבוע-שבועיים וזה ייגמר.
דוד ביטן: גם כך לא יפרסמו את הרשימה בגלל כל מיני סיבות בלי אישור של משרד המשפטים.
דוד ביטן: פרופ' מור-יוסף אמר לי שאין לו בעיה לפרסם את הרשימה, הוא רק צריך אישור של משרד המשפטים לעניין הזה.
דוד ביטן: הם בודקים את העניין.
דוד ביטן: עכשיו אני רוצה שבבדיקה הם יבדקו את הנדבך הנוסף שנגוסה מדבר עליו.
דוד ביטן: זה שאנשים מבקשים לדעת ומתלוננים זה הכול טוב ויפה.
דוד ביטן: אנחנו לא משחקים את המשחק הזה מאפס, ה-7,000 מוכרים.
דוד ביטן: זה שכל המשפחות רוצות שהמשפחות שלהם יעלו ולא מעניין אותם מי קודם למי זה ברור, זה גם טבעי, ולכן הם גם פונים בבקשות ושאלות, אבל אנחנו לא יכולים לעבוד רק לפי הבקשות והשאלות האלה.
דוד ביטן: קודם כל שיעשו את העבודה בצורה מסודרת, יבדקו מקצועית, גם הסוכנות וגם זה, ואז אפשר יהיה להשיב לכל אחד.
מיכל וונש: אדוני היושב ראש, אני אגיד רק דבר אחד, צריכה להיות אכיפה עקבית של כל מה שממשלת ישראל עושה כלפי כולם, כלפי כל עלייה, מכל מקום בעולם.
מיכל וונש: הדבר היחיד שאני מבקשת שאנחנו בתור ועדה נוודא זה שאין איפה ואיפה כלפי העלייה הספציפית הזאת, ואני לא רוצה לבוא מטיעונים אחרים שהם זרים, חייבת להיות עקביות בהחלה של מדיניות ממשלתית כלפי כל עלייה מכל מקום בעולם, קנדה, צרפת, ברית המועצות לשעבר ואתיופיה.
מיכל וונש: וזה, אני לא יודעת אם ככה נוהגים עם אף עלייה אחרת.
דוד ביטן: שמה?
דוד ביטן: לגבי מה?
דוד ביטן: אם את יודעת שמינהל האוכלוסין עושה איפה ואיפה אז בואי תגידי מה עושים.
מיכל וונש: אני לא יודעת, אני לא מצליחה להגיע למידע.
מיכל וונש: אתה אומר לי שאי אפשר לדעת, אי אפשר לומר.
דוד ביטן: אי אפשר לטעון - - -
מיכל וונש: אין שקיפות.
דוד ביטן: לא, שקיפות זה לא דבר שכל הזמן צריך ללכת רק עליו.
דוד ביטן: קודם כל צריך לתת להם לעשות את העבודה, על מה שקיפות?
דוד ביטן: הם צריכים לעשות את העבודה.
דוד ביטן: את רוצה שמה, שיביאו לך לבדוק את ה-2,000?
מיכל וונש: לא, אני רוצה לדעת לפי מה הם בודקים, אני רוצה לדעת מה הקריטריונים.
דוד ביטן: הייתה החלטת ממשלה מול הנתונים של האנשים שם, מה זאת אומרת?
דוד ביטן: הדברים ברורים.
דוד ביטן: אבל אני לא מוכן לקבל את העניין, ודאי, אני לא מתווכח בכלל, ואני מבין את הסוגיה שכל המשפחות רוצות שקודם כל המשפחות שלהם יעלו, כאן, המשפחות בארץ, זה טבעי, אבל אני לא יכול לא לאפשר למינהל ולסוכנות לעשות את העבודה שלהם, שהם יקבעו מי ה-2,000.
דוד ביטן: רק אחרי שהם יקבעו מי ה-2,000 את יכולה לבקר ולראות אם זה בסדר, אם זה נעשה לפי קריטריון מדויק.
דוד ביטן: אי אפשר לנהל את השיחה הזאת עוד לפני שהם קבעו מי ה-2,000.
דוד ביטן: אני לא קובע.
דוד ביטן: את מסכימה איתי שאנחנו לא נקבע מי ה-2,000?
מיכל וונש: אנחנו לא נקבע.
דוד ביטן: אנחנו יכולים רק לבקר אותם אם הם עשו את זה כמו שאת אומרת.
דוד ביטן: אין לי בעיה עם זה, אבל צריך לתת להם אפשרות לעבוד.
פנינה אגניהו: אני רוצה להוסיף שאנחנו גם לא קובעים, כאילו הסוכנות היהודית לא קובעת באתיופיה את הרשימה.
פנינה אגניהו: מה שכן צריך אולי לבדוק, אני מסכימה איתך שצריך לקחת את השבוע-שבועיים של הבדיקה פה, לבדוק באמת מי מגיש את המסה הראשונה של הבדיקות והקריטריונים, כי הרי העובדים של משרד הפנים לא יגיעו ויבדקו את כל ה-7,000, אין יכולת וקפסיטי לעשות את זה, הם לא עושים את כל זה.
דוד ביטן: אז מה הם בדקו עד עכשיו?
דוד ביטן: ה-2,600, איך הם בדקו אותם?
פנינה אגניהו: לא, כי מביאים להם פול של 2,000, מישהו מביא להם רשימה, מתוך הרשימה ה - - -
דוד ביטן: לא, הוא לא עשה את זה ככה.
דוד ביטן: בדקו 2,600 איש ומתוך זה יצא שזכאים על פי ההחלטה רק 470.
פנינה אגניהו: נכון, אבל מישהו המליץ להם על ה-2,000.
דוד ביטן: לפי זה הם לא מקבלים את הרשימה ממישהו ובודקים את ה-2,000.
יוסף טייב: לא, אבל היא אומרת מאיפה הם מתחילים, מהסוף או מההתחלה?
מיכל וונש: אבל בואו נשאל את יואל.
יוסף טייב: כי היא טוענת שאם יהיו לצורך העניין 4,000 - - -
דוד ביטן: לא, אם יש יותר מ-2,000 אתה צודק, אבל אם אין 2,000 אז זה לא משנה.
מיכל וונש: נשאל את יואל.
דוד ביטן: מה הטענה?
דוד ביטן: אם היו אומרים לי עכשיו שיש 2,700 אז היינו צריכים להיכנס מי מה-700 יורד.
דוד ביטן: הכלל הוא ברור, זה לא שמי שנבדק ראשון יוצא ראשון.
דוד ביטן: על זה לא צריך להיות ויכוח בכלל.
דוד ביטן: אם יהיה יותר מ-2,000 אז אנחנו ניכנס לתמונה איך מורידים את זה ל-2,000, אז המשימה היא יותר מסובכת, היא יותר קשה, אני מסכים עם זה.
דוד ביטן: אבל אם אין 2,000 אז אין בעיה, כל מי שנבדק ועומד בקריטריונים עולה.
דוד ביטן: השאלה שנשאלת לפי חברי הכנסת היא האם ה-1,500 נגיד, שהם אושרו, האם אלה נבדקו כדין ובסדר ולא היה איפה ואיפה וכו', ואז אנחנו ניכנס לסוגיה איך קובעים את ה-500 הנוספים.
דוד ביטן: אבל בגדול זה לא משנה מי נבדק ראשון ומי נבדק שני.
דוד ביטן: רבותיי, זה ברור שזה לא משנה.
דוד ביטן: כרגע יש להם 460, נכון?
דוד ביטן: נראה בעוד שבוע, נמשיך לעקוב אחרי זה, לכמה הם הגיעו.
דוד ביטן: אם אנשים יודעים מידע שאנחנו לא יודעים תעבירו לנו, אין בעיה, אנחנו לא בורחים לשום מקום ואנחנו נטפל בזה.
דוד ביטן: יש לנו קשר טוב מאוד בעניין הזה עם מור-יוסף וגם קשב רב, אם אנחנו נראה שיש איזה שהיא בעיה נעלה אותה, אין בעיה.
דוד ביטן: אי אפשר לבוא ולעזוב את הכול, לשים בצד, הרי זה לא הגיוני שעכשיו כל הפניות של האנשים אלינו, למשרד, לכולם, קודם כל הם ייבדקו, אז איך אפשר לעשות עבודה טובה?
דוד ביטן: זה לעשות עבודה הפוכה פשוט, קודם כל לבדוק את הפניות ואז לטפל באנשים שכן עולים?
פנינה אגניהו: כן, זה נכון.
דוד ביטן: זה לא הולך ככה.
דוד ביטן: אנחנו צריכים מישהו שיקלוט את הפניות כרגע, לא שישיב עליהן, שיקלוט, וייקחו את הפניות האלה כחלק מהבדיקה.
דוד ביטן: זה כן.
דוד ביטן: זאת אומרת אם מגיעים לבן אדם שיש עליו פנייה, לבדוק ואז אפשר להשיב.
דוד ביטן: זה הביצה או התרנגולת, מה שנקרא.
שלומית אבינח: אבל, דוד, נכון לעכשיו הפניות אצלי, לא עשיתי איתן כלום.
דוד ביטן: עכשיו נברר למי אנחנו מעבירים.
דוד ביטן: תעלי אותו, בבקשה.
שלומית אבינח: יואל ליפובצקי, בבקשה.
יואל ליפובצקי: אני שמח שכולם מדברים - - - אנחנו עד היום יישמנו, כמו שהיושב ראש אמר, כמה החלטות ממשלה לאורך השנים ולא הייתה החלטה אחת אפילו בנושא של יוצאי אתיופיה שלא יושמה עד מלואה ולכן אני לא מבין את הביקורת.
יואל ליפובצקי: גם בדיון הראשון, רק שבוע אחרי שהתקבלה ההחלטה, כבר הייתה כל כך הרבה ביקורת למה היא לא מיושמת תוך שבוע.
דוד ביטן: לא, עזוב עזוב.
דוד ביטן: לבוא ולהגיד ש-70 איש נבדקו רק, זה לא היה רציני.
מיכל וונש: לא, והייתה החלטה ב-2015.
יואל ליפובצקי: זה היה 70 משפחות בכמה ימים, היושב ראש.
יואל ליפובצקי: בכמה ימים, כשרק שבוע לפני התקבלה ההחלטה ולקח לנו כמה ימים שהיינו עוד בסגר, כזכור לך, העובדים היו אפילו בהסדר, אבל לא משנה, ביקורת תמיד קל לתת.
מיכל וונש: לא, זה לא קשור לביקורת, יואל, וגם כן הייתה החלטה ב-2015.
מיכל וונש: לא משנה, אנחנו לא הולכים אחורה, אנחנו הולכים קדימה.
דוד ביטן: יואל, אני מבסוט שהעסק רץ, לכן אני לא הולך אחורה.
יואל ליפובצקי: - - - דרך אגב, גם אם היו עתירות כאלה או אחרות לבתי משפט בסופו של יום לא מצאו אף פעם משהו שלא עשינו בסדר וחשוב לי להגיד את זה ואנחנו עובדים גם הפעם בדיוק כפי שעבדנו ביישום ההחלטות הקודמות.
יואל ליפובצקי: בעבר המשפחות בארץ שהגישו את הבקשות, מי שהגיש ראשון את הבקשה הוא הראשון שנבדק בהתאם לקריטריונים של החלטת הממשלה.
יואל ליפובצקי: כמו שאתם יודעים, נתנו לנו רק חודשיים ליישם את זה, אני לא זוכר עוד החלטה שנתנה לנו כל כך קצת זמן על מנת ליישם אותה ובכזו כמות, אנחנו עובדים על זה בשיא המרץ, יש לנו צוות שגיבשנו לנושא הזה.
יואל ליפובצקי: כמו ששמעתם, שניים מהעובדים כבר נמצאים באתיופיה, לצערי בבידוד על פי ההחלטות של המדינה שם, הם אמורים לסיים את הבידוד מחר ולמרות זאת כבר התחילו לעשות כל מיני פעולות שיקצרו את זמני הריאיונות של המשפחות, לפחות המשפחות הראשונות.
יואל ליפובצקי: אז כפי שאמרת, יש לנו כרגע 462 נפשות שלכאורה עומדים כבר בקריטריונים.
יואל ליפובצקי: אני מאוד מקווה שבשבוע הבא נוכל לעדכן אתכם על הרבה יותר.
יואל ליפובצקי: על פי הסטטיסטיקה, זה נכון מה שאמרת, אבל, שוב, אנחנו לא יודעים מה יש בכל בקשה והאם כל בקשה עומדת בקריטריון הנוכחי.
דוד ביטן: רציתי לשאול אותך שאלה.
דוד ביטן: קודם כל אני מרוצה מאוד שיש התקדמות רצינית.
דוד ביטן: בישיבה הקודמת עדיין העסק לא רץ, היום זה רץ, אז מה שהיה היה, אנחנו מתקדמים הלאה, לא הולכים אחורה.
דוד ביטן: לגבי הפניות, אמר לי מור-יוסף שעשיתם מיפוי וכו' והוא צודק בטענה שאי אפשר עכשיו לבדוק כל פנייה לפני שמטפלים ברשימה עצמה.
דוד ביטן: אני מקבל את הטיעון הזה, אבל מישהו חייב לקלוט את הפניות כרגע.
דוד ביטן: אז יש שני דברים, א', לקלוט אותם בלי להשיב כרגע, ו-ב', להתייחס לזה כמאגר מידע.
דוד ביטן: כשאתם עושים בדיקה, סתם לדוגמה, לשם של מישהו מתוך ה-7,000 ויש פנייה שקשורה אליו אז אתם כבר בודקים את עצם הפנייה ואפילו כבר יכולים לתת תשובה, או תשובה בסוף, זה לא משנה.
דוד ביטן: אנחנו מקבלים הרבה פניות, גם חברי הכנסת מקבלים, אנחנו רוצים לדעת למי אנחנו מפנים את הפניות כרגע, שיהיו באיזה שהוא מאגר אצלכם לקראת מתן תשובות.
דוד ביטן: אנחנו צריכים כתובת בעניין הזה.
יואל ליפובצקי: אני אעביר לכם יותר מאוחר, אנחנו נפתח כתובת מייל ייעודית.
יואל ליפובצקי: לגבי מה שאמרת, ככל שאנחנו מוצאים משפחות שלכאורה עומדות בקריטריונים אנחנו יוצרים קשר עם המשפחות פה בארץ כך שמי שנבדק הוא מקבל מאיתנו טלפון כי יש לנו הרבה פרטים שאנחנו מבררים עם המשפחה פה בארץ, אם הגישה בקשה, לגבי אותה משפחה שהוא רוצה להעלות מאתיופיה.
מיכל וונש: צריך קו טלפון, זה לא אנשים שיודעים לכתוב מייל.
מיכל וונש: אדוני היושב ראש, זה יופי שיהיה מייל, אבל צריך קו טלפון.
מיכל וונש: מייל לאוכלוסייה הזאת זה כמו להגיד כלום.
יואל ליפובצקי: אני חייב להסביר לכם משהו.
יואל ליפובצקי: אני מבין, רוצים קו טלפון ורוצים שנשים צוות שיענה, אנחנו מתמקדים כרגע, אנחנו מחויבים ליישם את החלטת הממשלה, כל העובדים שעובדים ליישם את ההחלטה הם עובדים ותיקים, יוצאי אתיופיה, יודעים את העבודה.
יואל ליפובצקי: מי שחושב שלבדוק את הבקשות זה לחפש באקסל איזה שהוא שם ולהגיד יופי בינגו, הוא ממש טועה, זה רק מראה כמה שהוא לא מכיר את התהליך ואיך הבקשות נראות.
יואל ליפובצקי: הבקשות הן בכתב יד, בשפה האמהרית, זה אומר, מיכל, גברתי, שבמידה שאנחנו נקבל את ההצעה שלך אני צריך להוציא לפחות חצי צוות כי יש המון פניות, שיעסוק רק בבירורים, ועד שניישם את החלטת הממשלה ייקח לנו עוד שנה.
יואל ליפובצקי: לכן מה שאנחנו אומרים הוא מאוד פשוט, קודם כל ניישם את ההחלטה, נביא את ה-2,000 האלה שאנחנו צריכים ואני מבטיח לך שאחר כך מיד נקים צוות שלם, מצדי כל העובדים שהיום עובדים על מנת לבדוק, ונענה לכל מי שרק ירצה.
יואל ליפובצקי: כרגע להפסיק את הבדיקות של מי שצריך לעלות ולעכב אותם רק כי יש פניות ולא לקיים את החלטת הממשלה לא נראה לי פשוט סביר.
מיכל וונש: זה לא רק כי יש פניות, לא אמרנו לעכב, אמרנו רק לענות.
דוד ביטן: אני מסכים איתך באופן כללי, אין ויכוח, קודם כל תעשו את הבדיקות.
דוד ביטן: אבל ברגע שסיימתם את הבדיקות, שימו לב, זה לא שאתם תעלו את האנשים ואחר כך תשיבו לאנשים, אתם צריכים לבדוק את הטענות, זה חלק ממערך הבדיקות שלך מי עולה ומי לא עולה.
דוד ביטן: זאת אומרת אתם צריכים לקלוט את הפניות, לשים אותן בצד כרגע, אבל להשיב לאנשים עוד לפני שאנשים עולים.
דוד ביטן: זה נראה לי יותר הגיוני בעניין הזה.
דוד ביטן: אני לא יודע אם שמעת אותי בתחילת הישיבה, הייתה לי פנייה של אברהם נגוסה לגבי איזה שהן בעיות.
יואל ליפובצקי: כן, שמעתי.
דוד ביטן: אני מבקש שתיצרו איתו קשר, כי אם הוא צודק בטענה אז יש בעיה לפרסם את הרשימה.
דוד ביטן: אני מבקש שתבדקו את העניין הזה.
דוד ביטן: אם זה נכון אתם צריכים לראות מה עושים עם זה, אם זה לא נכון אז – אין לי יכולת לבדוק את הטענות האלה, אבל לכם כן יש.
יואל ליפובצקי: אנחנו נבדוק את זה.
דוד ביטן: זה חשוב לסגירת המעגל לגבי ההחלטה אם לפרסם את הרשימה או לא לפרסם את הרשימה.
שלומית אבינח: מה שחשוב לי, יואל, כי הוועדה מקבלת וכל רגע מתקשרים, חשוב לי שהמייל הייעודי, כמו שהיושב ראש אמר, אין כוונה שתשיבו בתוך 14 יום תשובה עניינית, אבל לפחות שהמייל הזה, שיהיה מאגר לטיפול המשכי, שזה לא ג'מבו מייל או משהו כזה שאף אחד לא יתייחס לזה.
שלומית אבינח: אני מבחינתי, כמנהלת הוועדה, מחויבת להעביר את הפניות ונכון לעכשיו אני שומרת אצלי איזה חמש פניות כי אני לא יודעת מה לעשות איתן.
דוד ביטן: כמה פניות?
שלומית אבינח: חמש, שש.
דוד ביטן: זה לא הרבה.
מיכל וונש: לא, כל אחת מהן זה הרבה.
דוד ביטן: אני רוצה להדגיש, בגלל שהם פונים למשפחות אז אם יש 2,000 משפחות שכבר יאושרו אז יירדו התלונות שקשורות למשפחות האלה באופן אוטומטי.
דוד ביטן: בסדר, בואו נתקדם, אבל כל הפניות האלה תעבירי אליהם, הם ייתנו לך לאן להעביר, זה לא התפקיד שלנו לטפל בזה.
שלומית אבינח: אני גם אמסור את המייל לכל מי שפונה, פחות טלפונים, כי הרבה טלפונים גם מתקבלים.
דוד ביטן: כן, תודה, יואל.
דוד ביטן: תמשיך איתנו אם תצטרך לתת תשובה.
שלומית אבינח: יש דוברים בזום וגם משרד החינוך, ביקשת אותם, לראות איך הם נערכים לקליטת תלמידים.
דוד ביטן: אוקיי, תעלי אותם.
שלומית אבינח: טירה גלינויר.
טירה גלינויר: תודה, בוקר טוב.
טירה גלינויר: אנחנו נערכים מבחינת התשתיות ברמה ארגונית, זה אומר עם מגשרים, הנחיה של צוותים, אבל אנחנו נוכל לעשות הכול בצורה הרבה יותר מיטבית ברגע שנדע מי הרשויות הקולטות ומה מספר התלמידים שמגיעים לפי אגפי הגיל.
טירה גלינויר: אנחנו רק מחכים לנתון הזה, אבל בעיקרון כל מה שצריך ברמה של תשתית אנחנו במשרד נערכים וערוכים למשימה.
טירה גלינויר: אנחנו נשמח לקבל מספרים וזמני הגעה על מנת שנוכל לעשות גם איזה שהוא חיבור בתוך הרשויות המקומיות לקליטה מיטבית ובטח ובטח להקצות את כל המשאבים שמגיעים לקבוצה.
שי פלבר: היי, טירה, זה שי.
שי פלבר: קודם כל ברגע שנקבל את האישורים החל משבוע הבא מה שאנחנו נעשה אנחנו כבר יודעים איזה מרכזי קליטה באיזה רשויות יקלטו את העולים הראשונים, אז אני אעביר לך רשימה מסודרת.
שי פלבר: גם דירגנו אותם לפי סדר, מי מגיע לכל מרכז קליטה ראשון, שנוכל להיערך.
שי פלבר: אני מניח שאת מספרי הילדים נדע יחסית בקרוב, אבל לפחות איזה רשויות ראשונות נוכל לעדכן אותך ממש תוך כמה ימים.
שי פלבר: אני אעבוד מולך על זה, בשמחה.
טירה גלינויר: מעולה, תודה.
דוד ביטן: אוקיי, אז אם זה בטיפולכם אחד מול השני, אבל אם יש שם ילדים צריכים לקלוט אותם, אין מה לעשות.
שי פלבר: ודאי.
דוד ביטן: מה לגבי אולפנים?
שי פלבר: האולפנים למשפחות נמצאים בתוך מרכזי הקליטה, הילדים בתוך בתי הספר, טירה תספר.
טירה גלינויר: מבחינת התלמידים העולים, לרוב, במיוחד מאחר שהם מתגוררים במרכזי קליטה, המשרד מקצה שעות להוראת השפה העברית, ביסודי זה ממש שעות שצמודות לתלמידים, בשנה הראשונה ממש לפי מספר תעודת זהות, ולאחר מכן אנחנו מלווים אותם עם תוכניות המשך להקניית השפה העברית.
טירה גלינויר: בעל יסודי הסיוע הוא קצת יותר אינטנסיבי רק ברמה של הצמידות של תעודת הזהות לשעות הזכאות, אבל כמובן שאת כולם אנחנו מלווים עם תוכניות גם כשנגמרת הצמידות לתעודת הזהות.
טירה גלינויר: תלמיד עולה במשרד מוכר במהלך עשר שנים.
מיכל וונש: יש לי שאלה שנוגעת באופן כללי לפניות רבות שאני מקבלת מעולים חדשים ואני רק רוצה שניערך לה מבעוד מועד, דווקא בתקופת הקורונה, כיוון שהפתרון הזה לכיתות זום לילדים שאינם יודעים עברית הוא לא פתרון.
טירה גלינויר: אז אני אשמח לענות לך על זה, אנחנו מהסגר הראשון ביקשנו החרגה בעבור התלמידים העולים, גם בגלל הזמן הקצר של הזכאות צמודת תעודת הזהות, ברור שבשל משבר הקורונה אנחנו כן אפשרנו זכאות מתמשכת, זה חתיכת אירוע.
טירה גלינויר: ילד לא מבין, גם יש קושי בבית לתווך את הדבר הזה.
מיכל וונש: אני יודעת, את הצרכים אני יודעת.
טירה גלינויר: היום יש החלטה של קבינט ואנחנו על השולחן, אני ממש מקווה שיאפשרו לתלמידים העולים למידה פנים מול פנים.
שי פלבר: ואני אוסיף שביחד עם משרד העלייה והקליטה, ביוזמה של המשרד, וביחד עם טירה, אנחנו עכשיו לוקחים בנות שירות לאומי שנמצאות בתוך בתי הספר והן נכנסות למרכז הקליטה לעשות השלמה של לימודי העברית.
שי פלבר: יש לנו כ-20 בנות שירות.
שי פלבר: עכשיו א'-ד' חזרו, אבל אנחנו מבינים שזה לא יהיה קל, אז כרגע 20 בנות שירות מתחילות לפעול במרכזי הקליטה באופן ישיר.
שי פלבר: בנינו נוהל מיוחד שיאושר כדי לקדם את זה.
מיכל וונש: זה מצוין.
מיכל וונש: זה שהם בהחרגה בקבינט שאמורים לדון אני יודעת, אבל רציתי באמת - - -
טירה גלינויר: אנחנו נשמח לכל עזרה כי בינינו כבר שיתופי הפעולה מאוד מאוד גדולים, גם עם הסוכנות, גם עם משרד העלייה והקליטה, אנחנו ממש בהידוק ובאיגום משאבים ובטיוב, זה חלק מהמשיכה של בנות השירות עכשיו לטובת מרכזי הקליטה, בטח ובטח לתלמידים שלא שבו למערכת.
מיכל וונש: שי, אם כבר יש את זה, עכשיו אני הולכת לכללי, אם יש את המערך הזה של בנות השירות האם ניתן לספק אותו לעולים חדשים בכלל?
טירה גלינויר: הוא של האגף לטובת התלמידים העולים, זה מערך שרץ הרבה מאוד שנים, כל השנה, ועכשיו מאחר שמצאנו שזה מאוד מאוד קשה דרך הזום בנות השירות כן יכולות להגיע למפגשים פנים מול פנים, אז הקצינו אותם לטובת מרכזי הקליטה.
שי פלבר: מיכל, אנחנו בנינו פילוח מסודר של כמות הילדים לפי שכבות גיל בכל מרכזי הקליטה בארץ, לא רק של עולי אתיופיה, העברנו אותו למשרד החינוך וקיבלנו הקצאה של בנות שירות לפי מספר הכיתות.
שי פלבר: אנחנו פותחים מיני כיתות בתוך מרכזי הקליטה.
מיכל וונש: זאת אומרת מי שנותר מחוץ לזה זה מי שלא במרכזי הקליטה ונמצא בבית?
שי פלבר: מי שנמצא במרכז הקליטה מקבל בנות שירות אליו לתוך מרכז הקליטה ושם מלמדים.
מיכל וונש: ולחדד, ומי שלא נמצא במרכזי הקליטה ונמצא בבתים, אין לנו אפשרות ל - - -
שי פלבר: לא, זה במסגרת הרשויות.
מיכל וונש: ובמסגרת הרשויות יש אפשרות להשתמש במודל בנות השירות?
שי פלבר: צריך לבדוק את זה איתם, אנחנו לא מטפלים בהם.
שלומית אבינח: הפרויקטורים בטח אחראים לזה.
טירה גלינויר: הייתי שמחה לענות על זה.
טירה גלינויר: אנחנו מוגבלים, מאחר שלא אפשרו למידת חוץ בעבור תלמידים עולים ולא אפשרו גם להחריג אותם ללמידה בבתי הספר אז זה בעייתי, כי לא מאושר הבלתי פורמלי וגם לא הפורמלי.
טירה גלינויר: בנות השירות הן גם בתקן של בלתי פורמלי לטובת התלמידים העולים, אז כרגע כל מה שאנחנו מנסים לעשות - - -
מיכל וונש: אני אגיד שני דברים.
מיכל וונש: אחת, אנחנו כן ביקשנו להחריג אותם כמו שמחריגים את החינוך המיוחד, אני מקווה שזה יאושר.
מיכל וונש: השני הוא שאמורה להיות החלטה שדווקא בחוץ, בלתי פורמלי, יאשרו מפגשים ייעודיים לעד כ-20 ילדים ואם נוכל כבר להרים את הכפפה ולקחת את זה משם ברגע שזה יאושר.
טירה גלינויר: אז אנחנו כבר ערוכים לזה.
טירה גלינויר: גם אם יאשרו מפגשי חוץ של 20 תלמידים או פחות מזה אנחנו ערוכים לזה, התשתיות שלנו יכולות תוך יומיים לעשות פריסה מוחלטת.
דוד ביטן: יש עוד משרד ממשלתי שאנחנו צריכים להתייחס אליו בנושא ההיערכות?
דוד ביטן: ראינו מול משרד החינוך, מול הסוכנות, מול משרד הפנים, איזה עוד משרד?
דוד ביטן: בריאות, מה קשור לקליטה?
דוד ביטן: אני שואל על אנשים שקשורים לקליטה של העולים שמגיעים לפה כרגע.
דוד ביטן: שי, יש איזה משרד נוסף שמטפל בדברים?
שי פלבר: משרד הבריאות, אני חייב להגיד, מטפל בהכנה לעלייה מאתיופיה, בשליחת החיסונים, כמו שעשינו עד עכשיו.
שי פלבר: אנחנו גם נערכים איתם, יש סוגיה שנמצאת על השולחן, אנחנו מטפלים בה ביחד עם מנכ"ל משרד העלייה והקליטה.
שי פלבר: כל העולים מאתיופיה, אנחנו דואגים לחיסונים באתיופיה.
שי פלבר: בנוסף עושים בדיקות שחפת באתיופיה.
שי פלבר: לנו יש הסדר עם בית החולים בגונדר ובאדיס שאנחנו שולחים את העולים לעשות שיקוף ריאות, מעבירים את זה לארץ, יש בארץ רופא אחד בבית חולים - - -
דוד ביטן: למה שיקוף ריאות?
שי פלבר: לראות שאין שחפת.
שי פלבר: יש רופא אחד בבית חולים אחד בישראל שעושה זאת.
שי פלבר: אנחנו פנינו ביחד עם משרד העלייה והקליטה למשרד הבריאות שיסייע לנו בעניין מכיוון שבקצב של העולים שאנחנו רוצים להביא רופא אחד זה קצב איטי יחסית.
דוד ביטן: את צודקת, תעבירי לי, בבקשה, את משרד הבריאות.
דוד ביטן: זה רופא שבא מהארץ לשם?
שי פלבר: לא, אנחנו שולחים את זה במייל והרופא מפענח את זה בארץ.
מיכל וונש: אי אפשר לצלם אותם כבר שם?
שי פלבר: אני מצלם שם.
שי פלבר: אני אומר עוד פעם, אני מצלם אותם שם בבית חולים, עושים צילום ריאות, שולחים את זה במייל בו ביום, מפענחים את זה בארץ.
יעקב נקב: אין בעיה לרופא, תוך פחות מ-24 שעות אנחנו מקבלים את התשובה, גם אם זה כמות של 150, 200 ו-300 בדיקות ביום שאנחנו מקבלים.
יעקב נקב: אין שום בעיה, רופא עושה את זה כבר 20 ומשהו שנה ואנחנו מיומנים איתו.
שי פלבר: אבל, יעקב, מדובר בכמויות גדולות, צריך להיות ערוכים לכך.
יעקב נקב: הכמויות הגדולות, אנחנו עומדים בהן כי זה גם בהתאם למה שנכנס לתוך השגרירות באדיס ולמתחם של הסוכנות בגונדר, אנחנו עמדנו גם ב-3,000 איש בחודש, אין שום בעיה בכמות הזאת.
דוד ביטן: שמעת?
דוד ביטן: אם יהיו בעיות אז תגידו.
דוד ביטן: אם אין בעיה אז אין בעיה.
שי פלבר: תודה רבה.
דוד ביטן: קיבלתי עוד פניות.
דוד ביטן: אני רוצה להבהיר, אני לא מתכוון כל פעם שנעשה ישיבת מעקב להתחיל דיון עם נציגים של עולי אתיופיה לגבי העניינים האלה.
דוד ביטן: לא, אנחנו עשינו דיון התחלתי, אנחנו ממשיכים במעקב לראות שמשרדי הממשלה, הסוכנות וכו', מטפלים בעניינים על הצד הטוב ביותר, אם יש בעיות כאלה אנחנו מטפלים בהן.
דוד ביטן: אני לא אתחיל כל ישיבה דיון על העניינים האלה, אני מאוד מצטער, צריכים להבין את העניין הזה.
דוד ביטן: אתמול קיבלתי מכתב מהילה סעדיה, אני לא מבין את העניין הזה.
דוד ביטן: אם יש טענות שקשורות לזה אנחנו נדבר עליהן בסוף, אם יהיו טענות שמשהו לא היה בסדר נוכל להתייחס לזה בסוף, אבל אני לא יכול כל ישיבה לעשות דיון על העניינים האלה, אני מאוד מצטער.
דוד ביטן: אז אתה הגעת, אני לא יודע על סמך מה הגעת.
שלומית אבינח: הוא הגיע מחיפה.
דוד ביטן: למה הגעת?
דוד ביטן: מי הזמין אותך?
שלומית אבינח: הוא ביקש להשתתף בדיון.
סורפל עלמו: המאבק להעלאת יהודי אתיופיה.
דוד ביטן: יש לך משהו להגיד לנו על המעקב?
סורפל עלמו: לא על המעקב, אבל אני יכול להציף לך בעיה.
סורפל עלמו: אני אשמח דקה - - -
דוד ביטן: לא, סלח לי, הצפת הבעיה.
דוד ביטן: יש החלטת ממשלה של 2,000 איש, אנחנו מטפלים בה כרגע.
סורפל עלמו: אבל הקריטריונים - - -
דוד ביטן: לא צריך להציף שום בעיה.
דוד ביטן: אני מבקש לישיבות הבאות, שזה לא - - -
סורפל עלמו: אני רוצה להציף טענה, בבקשה, אני אשמח לקבל תשובות.
דוד ביטן: אני לא מוכן שאף אחד יבוא ויתחיל איתי את הדיונים מאפס.
סורפל עלמו: כן, אבל יש בקריטריונים דברים שהם לא תקפים לכולם.
דוד ביטן: איזה קריטריונים, של החלטת הממשלה?
סורפל עלמו: כן, החלטת הממשלה האחרונה.
דוד ביטן: בסדר, מכיוון שלא – תקשיב - - -
סורפל עלמו: אבל אני אשמח דקה וחצי מהזמן שלך להציף את הבעיה ואני אשמח לקבל פה תשובה מהגורמים הרלוונטיים בנושא.
דוד ביטן: תקשיב שנייה, אני לא מוכן לתת לך.
דוד ביטן: זה לא נושא על סדר היום, אני מאוד מצטער.
דוד ביטן: אתה צריך להבין דבר אחד, הם החליטו החלטה על 2,000 איש מתוך ה-7,000.
סורפל עלמו: כן, אבל מה עושים במצב ששני ההורים שלי נפטרו ואני צריך בגלל זה שהאחים לא יעלו?
סורפל עלמו: שני ההורים שלי נפטרו ובגלל זה האחים שלי לא צריכים לעלות?
סורפל עלמו: מישהו יכול לתת לי תשובה?
סורפל עלמו: פניתי לגורמים הרלוונטיים בנושא, אף אחד לא נותן לי תשובה.
שלומית אבינח: תכתוב מכתב.
דוד ביטן: תכתוב מכתב, הוא יופנה אליהם.
סורפל עלמו: למי להפנות את המכתב?
דוד ביטן: אני מטפל בבעיות האלה עכשיו פרטנית?
סורפל עלמו: כן, אבל אני אשמח לקבל פה תשובות מהגורמים הרלוונטיים לנושא.
דוד ביטן: הישיבה הסתיימה עכשיו.
שלומית אבינח: תכתוב מכתב לוועדה ואנחנו נטפל.
דוד ביטן: אוקיי, תפנה.
סורפל עלמו: למי לפנות?
סורפל עלמו: תנו לי כתובת.
סורפל עלמו: כי אין פה מענה, אין לנו פה מענה.
דוד ביטן: אני לא מבין את זה, אתה מגיע לפה, אני לא יודע על סמך מה הגעת, אני חייב להגיד לך.
דוד ביטן: עם כל הכבוד.
סורפל עלמו: על סמך שאני רוצה להציף את הבעיות.
סורפל עלמו: הבירוקרטים פה צריכים לתת לי תשובות.
דוד ביטן: אני לא מוכן להתחיל דיון כל פעם מאפס.
סורפל עלמו: אבל זה לא דיון, זה להציף את הבעיות שיש מול הבירוקרטים.
דוד ביטן: יושב ראש ועדה ואני מטפל בבעיות פרטניות של מישהו?
דוד ביטן: זה לא התפקיד שלנו.
סורפל עלמו: אני מבקש מזמנכם דקה וחצי להציף את הבעיות.
דוד ביטן: זה הכול, לא צריך לעמוד במצבים האלה, מיותר.
דוד ביטן: כתוב מכתב לרשות האוכלוסין, יענו לך.
סורפל עלמו: אבל אין מענה, שלחתי כבר עשרה מכתבים, אף אחד פה לא נותן לי תשובה.
סורפל עלמו: אז מי הגורם הרלוונטי?
דוד ביטן: טוב, סיימתי את הישיבה.
מיכל וונש: שלום לכולם.
מיכל וונש: זה דיון שני של ועדת המשנה לעניין קשרי ישראל והתפוצות, דיון, ודיונים בכלל, שנקיים גם אל מול תגרי התקופה הנוכחית בה אנחנו חיים וגם בכלל, עם האפשרות והתקווה שנזהה גם את ההזדמנויות שלצד המשבר הנוכחי ונדע למצות אותן כדי שהוכל לפעול קדימה.
מיכל וונש: אני חושבת שדווקא הדיון הזה המחיש לי עד כמה האמירה הזאת, שאני חוזרת עליה שוב ושוב - ההזדמנויות שלצד המשבר – בעצם זה שקמה קואליציה למען הנסיעה החינוכית לישראל שלא הייתה קיימת קודם, של כ-40 ארגונים שונים שמפעילים נסיעות שונות ואני חושבת שאתם ממחישים – ואני באמת מודה לכל מי שנמצא אתנו גם ב-זום וגם כאן פיזית – להזדמנויות שלצד המשבר ולהכרח שלנו לעבוד יחד ולייצר הזדמנויות כאלה בכל הנושאים ובטח בנושא הזה.
מיכל וונש: תודה לכל מי שנוכח כאן וגם למי שב-זום.
מיכל וונש: המטרה של הדיון היא להנגיש או להעלות ולהציף את האתגרים הללו שמשותפים לכולנו, למדינת ישראל, לתפוצות ולכלל הארגונים שעוסקים בכך בהרבה מאוד אדוות ולא רק הנסיעה עצמה.
מיכל וונש: האתגרים הללו מחייבים אותנו ביתר שאת בתקופה הזאת גם לזהות מה אפשר לעשות דווקא בתקופה הזאת וגם כמובן לקראת היערכות של שינוי או שגרה חדשה.
מיכל וונש: כל פעם שמישהו אומר נחזור לשגרה, אני אומרת חס וחלילה.
מיכל וונש: נחזור לשגרה, אז לא יצא כלום מהתקופה המאתגרת הזאת שיש לה הרבה מאוד מה ללמד אותנו.
מיכל וונש: אני מאוד מקווה שגם הדיונים כאן יאפשרו לנו לייצר את השגרה החדשה לצד הקורונה או אחרי הקורונה.
מיכל וונש: כרגע זה גם וגם כי זה קצר מועד לצד הקורונה ובעזרת השם גם אחרי הקורונה.
מיכל וונש: כאמור, זוהי הפגישה השנייה של הוועדה הזאת.
מיכל וונש: אנחנו נשמע כאן היום מהקבוצות השונות, מהנציגים שלהן ואני מתנצלת מראש אם לא כל הקבוצות תשמענה את קולן באופן ישיר, אבל העובדה שיש את הקואליציה הזאת מאפשרת לי לדעת ולהניח שבעצם מה שאנחנו נשמע מייצג.